CELEX: 62008CA0442
Language: sk
Date: 2010-07-01 00:00:00
Title: Vec C-442/08: Rozsudok Súdneho dvora (štvrtá komora) z  1. júla 2010 — Európska komisia/Spolková republika Nemecko (Nesplnenie povinnosti členským štátom — Dohoda o pridružení EHS-Maďarsko — Následná kontrola — Nedodržanie pravidiel týkajúcich sa pôvodu — Rozhodnutie orgánov vyvážajúceho štátu — Súdny opravný prostriedok — Kontrolná misia Komisie — Clo — Dodatočné vyberanie cla — Vlastné zdroje — Poskytnutie — Úroky z omeškania)

28.8.2010   
            
            
               SK
            
            
               Úradný vestník Európskej únie
            
            
               C 234/8
            
         Rozsudok Súdneho dvora (štvrtá komora) z 1. júla 2010 — Európska komisia/Spolková republika Nemecko
   (Vec C-442/08) (1)
   
   (Nesplnenie povinnosti členským štátom - Dohoda o pridružení EHS-Maďarsko - Následná kontrola - Nedodržanie pravidiel týkajúcich sa pôvodu - Rozhodnutie orgánov vyvážajúceho štátu - Súdny opravný prostriedok - Kontrolná misia Komisie - Clo - Dodatočné vyberanie cla - Vlastné zdroje - Poskytnutie - Úroky z omeškania)
   2010/C 234/11
   Jazyk konania: nemčina
   
      Účastníci konania
   
   
      Žalobkyňa: Európska komisia (v zastúpení: A. Caeiros a B. Conte, splnomocnení zástupcovia)
   
      Žalovaná: Spolková republika Nemecko (v zastúpení: M. Lumma a B. Klein, splnomocnení zástupcovia)
   
      Predmet veci
   
   Nesplnenie povinnosti členským štátom — Porušenie článkov 2, 6, 9, 10 a 11 nariadenia Rady (EHS, Euratom) č. 1552/89 z 29. mája 1989, ktorým sa vykonáva rozhodnutie 88/376/EHS, Euratom o systéme vlastných zdrojov Spoločenstiev [neoficiálny preklad] (Ú. v. ES L 155, s. 1), a zodpovedajúcich ustanovení nariadenia Rady (ES, Euratom) č. 1150/2000 z 22. mája 2000, ktorým sa vykonáva rozhodnutie 94/728/ES, Euratom o systéme vlastných zdrojov spoločenstiev (Ú. v. ES L 130, s. 1; Mim. vyd. 01/003, s. 169) — Omeškané platby vlastných prostriedkov Spoločenstva v prípade dodatočného výberu dovozného cla a odmietnutie zaplatiť úroky z omeškania — Povinnosť členského štátu dovozu vykonať bez meškania dodatočný výber cla týkajúceho sa tovaru, ktorého vyhlásenia o pôvode boli orgánmi členského štátu vývozu vyhlásené za neplatné — Povinnosť členského štátu dovozu zaplatiť úroky z omeškania dlžné v prípade oneskorenej úhrady vlastných prostriedkov zodpovedajúcich colnému dlhu premlčanému z dôvodu nečinnosti príslušných orgánov počas súdneho konania začatého v členskom štáte vývozu s cieľom dosiahnuť zrušenie rozhodnutia, ktorým boli vyhlásenia o pôvode vyhlásené za neplatné
   
      Výrok rozsudku
   
   
               1.
            
            
               Spolková republika Nemecko si tým, že napriek doručeniu oznámenia o vzájomnej spolupráci nechala premlčať colné pohľadávky, oneskorene vyplatila vlastné zdroje a odmietla zaplatiť uplatnené úroky z omeškania, nesplnila povinnosti, ktoré jej vyplývajú z článkov 2, 6 a 9 až 11 nariadenia Rady (EHS, Euratom) č. 1552/89 z 29. mája 1989, ktorým sa vykonáva rozhodnutie 88/376/EHS, Euratom o systéme vlastných zdrojov Spoločenstiev, ako aj z tých istých článkov nariadenia Rady (ES, Euratom) č. 1150/2000 z 22. mája 2000, ktorým sa vykonáva rozhodnutie 94/728/ES, Euratom o systéme vlastných zdrojov spoločenstiev.
            
         
               2.
            
            
               Spolková republika Nemecko je povinná nahradiť trovy konania.
            
         
      (1)  Ú. v. EÚ C 6, 10.1.2009.